## Naputak za subvencioniranje izletničkih programa "Hrvatska baština

### NN 49/1997 (13.5.1997.), Naputak za subvencioniranje izletničkih programa "Hrvatska baština

# MINISTARSTVO RADA I SOCIJALNE SKRBI

Na temelju članka 18. stavak 3. i članka 39. stavak 1. točka 1. zakona
o sustavu državne uprave ("Narodne novine", 75/93 u provođenju
zakona o izvršenju Državnog proračuna Republike hrvatske u 1997. ("Narodne
novine", 111/96) ministar turizma donosi

## NAPUTAK

### ZA SUBVENCIONIRANJE IZLETNIČKIH PROGRAMA "HRVATSKA BAŠTINA"

U cilju obogaćivanja i proširivanja turističke ponude namijenjene domaćim
i stranim turistima, Ministarstvo turizma će u razdoblju od 15. svibnja
do 31. prosinca 1997. godine subvencionirati posebne turističke programe
pod zajedničkim nazivom "HRVATSKA BAŠTINA".

Osnovni sadržaj programa "HRVATSKA BAŠTINA" je posjeta i upoznavanje
domaćih i stranih turista s povijesnim i kulturnim spomenicima ili lokalitetima,
ličnostima, tradicijom, običajima i sl. na području Hrvatske.

Nakon provedenog natječaja putem udruga putničkih agencija, Ministarstvo
turizma je utvrdilo da uvjete osnovnog sadržaja, te višekratnog izvođenja
tijekom razdoblja subvencioniranja u 1997. godini ispunjavaju slijedeći
programi:

```
1.JEDNODNEVNI IZLETI I DOGAĐANJA

Red. Putnička/turistička               Naziv programa                  Vrsta    Prijavljeni br.   Prijavljena cijena
br.     agencija                                                     prijevoza    izvođenja       programa za jednog
                                                                                   programa         korisnika u kn
1.  Kei Opatija                   Stari Kašteli                       Autobus        32                 75,00
2.  Kei Opatija                   Istra-Skrivena riznica kulture        -/-          32                180,00
3.  Kei Opatija                   Povijesna mjesta opatijske            -/-          24                 75,00
                                  rivijere
4.  Kei Opatija                   Otvorimo vrata Kvarnera               -/-          28                190,00
5.  Kei Opatija                   Otoci Krk i Rab                      Brod          24                199,00
6.  Siprom Sisak                  Čigoč                               Autobus        20                 64,00
7.  "Brioni" Pula                 Istratour I                           -/-           6                 85,00
8.  Terek Biro-Kutina             Đakovo-Našice-Požega                  -/-           5                138,00
9.  Terek Biro-Kutina             Dvorci Hrv. zagorja                   -/-           5                 90,00
10. Oriontours Đakovo             Đakovo-Biskupski grad I               -/-          10           45,00 za učenike i
                                                                                                  60,00 za odrasle
11. Oriontours Đakovo             Slavonija-Moj Zavičaj                 -/-           4                110,00
12. Trakostyan tours Trakošćan    Dvorci i perivoji Hrv. zagorja        -/-          10                245,00
13. Trakostyan tours Trakošćan    Trakošćan i okolica                   -/-           5                205,00
14. Trakostyan tours Trakošćan    Upoznajmo Zagorje                     -/-          10                200,00
15. Trakostyan tours Trakošćan    Posjet varaždinskom kraju             -/-          10                200,00
16. Tema tours Đakovo             Đakovo-Našice-Požega                  -/-        15-20         110,00 za učenike
                                                                                                 145,00 za odrasle
17. Tema tours Đakovo             Zagreb-Medvedgrad                     -/-          10                195,00
18. Medek, Zagreb                 Romantično srce Hrvatske              -/-           7                177,00
19. Adriatours                    Krktour                               -/-          50                125,00
20. Atlas, Dubrovnik              Ceremonijal svečanog prijema
                                  na dubrovački                         -/-          14                490,00
21. Atlas, Dubrovnik              Konavoski dvori                       -/-          14                490,00
22. Atlas, Dubrovnik              S knezom privatno                      -           14                390,00
23. Atlas, Dubrovnik              Knežev dvor                            -           14                450,00
24. Atlas, Dubrovnik              Sibili u pohode                  Brod+autobus      12                800,00
25. Atlas, Dubrovnik              Trakošćan Hrv. Draškovića           Autobus        14                350,00
26. Atlas, Dubrovnik              U njedrima Istre                      -/-          14                390,00
27. Atlas, Dubrovnik              Grad Hvar                        Brod+autobus      12                390,00
28. Atlas, Dubrovnik              Gornjograd. Preludij                   -           14                390,00
29. Izletnik Krapina              U zmajevom gnijezdu
                                  Tabor grada                         Autobus        10                650,00
30. Izletnik Krapina              Put u ishodište                       -/-          30          180,00 za učenike
                                                                                                 200,00 za odrasle
31. VB tours, Slav. Brod          Zagreb                              Autobus         5                 85,00
```

Naprijed navedeni programi subvencionirat će se u iznosu od 10 % od prijavljene
cijene za jednog putnika korisnika, za svaki realizirani program do prijavljenog
broja izvođenja programa.

a) Za ostvarivanje subvencije za svaki realizirani izletnički program,
odnosno grupu putnika podnosi se posebni zahtjev koji treba sadržavati
slijedeću dokumentaciju:

- obrazac zahtjeva HB-1 koji je sastavni dio ovog Naputka

- putni nalog za autobus ili brod, ako je u program uključen prijevoz

- listu putnika i kopiju uplatnice za svakog putnika iz koje je vidljivo:

- ime i prezime putnika

- naziv programa

- cijena programa za putnika

- datum uplate

b) Za programe - događanja pod brojem 20., 21., 22. i 28. koji ne uključuju
prijevoz za svako izvođenje programa prilaže se slijedeća dokumentacija:

-obrazac zahtjeva HB-1 koji je sastavni dio ovog Naputka

-kopija ulaznice za svakog posjetioca iz koje je vidljiva:

- cijena ulaznice

- datum izvođenja programa

Zahtjevi za subvenciju podnose se i označavaju rastućim redom zasebno
za svaki realizirani program pod a) i b).

```
2. IZLETI S UKLJUČENIM NOĆENJEM

Red.   Putnička/turistička           Naziv                    Vrsta              Prijavljeni
br.        agencija                 programa                prijevoza               broj
                                                                                  izvođenja
                                                                                   programa
1.     Fun tours, Zagreb           Dubrovnik                 Autobus                 10
2.     Fun tours, Zagreb           Glagoljaški put           Autobus                 10
3.     Fun tours, Zagreb           Antička Istra             Autobus                 10
4.     Vb tours, Sl. Brod          Hrv. zagorje              Autobus                  5
5.     Izletnik Krapina            Romantično
                                   Zagorje                   Autobus                  6
6.     Trotter tourist,
       Daruvar                     Obzinky                   Autobus                  5
7.     Atlantis, Sl. Brod          Brodsko kolo              Autobus                  5
8.     Simović-Viktorija,          Dvorci Hrv.
       Zagreb                      zagorja                   Autobus                 30
9.     Tema tours, Osijek          Pitomi brežuljci
                                   Hrv. zagorja              Autobus                 10
10.    OK tours, Osijek            Hrv. zagorje              Autobus                4-8
11.    Zagreb tours, Zagreb        Istra na dlanu            Autobus                 20
12.    Zagreb tours, Zagreb        Putevima
                                   Glagoljaša                Autobus                 25
13.    Orion tours, Đakovo         Dva kraljevska
                                   grada                     Autobus                  6
14.    Jammark, Zagreb             Upoznajte Slavoniju       Autobus                 10

```

Naprijed navedeni programi subvencionirat će se po kilometru ostvarene
povratne vožnje za svaki realizirani program do prijavljenog broja izvođenja
programa kako slijedi:

- autobus od 25 do 39 sjedala 1,1 kn/km

- autobus od 40 do 60 sjedala 1,5 kn/km

- autobus s više od 60 sjedala 2,2 kn/km

Za ostvarivanje subvencije za svaki realizirani program, podnosi se
posebni zahtjev koji treba sadržavati slijedeću dokumentaciju:

- obrazac zahtjeva HB-2 koji je sastavni dio ovog Naputka

- kopiju putnog naloga ili računa za autobus iz kojeg je vidljiva:

- otvarena realizacija

- datum polaska i povratka

- ostvareni broj kilometara

- voucher ili uplatnicu za svakog putnika

- listu putnika s potvrdom o plaćenim hotelskim uslugama (obrazac HB-3
koji je sastavni dio ovog naputka).

Zahtjevi za subvenciju podnose se i označavaju rastućim redom zasebno
za svaki program.

Zahtjevi za subvencije iz točke 1. i 2. ovog Naputka podnose se do 15.
u mjesecu za prethodni mjesec na adresu MINISTARSTVO TURIZM "HRVATSKA
BAŠTINA" UL. GRADA VUKOVARA 78, 1000 Zagreb

Krajnji rok za podnošenje zahtjeva je:

\* 31. srpanj 1997. za programae ostvarene do 30. lipnja 1997.

\* 30. rujan 1997. za programe ostvarene do 31. kolovoza 1997.

\* 30. studeni 1997. za programe do 31. listopada 1997.

\* 15. prosinac 1997. za programe ostvarene do 30. studenog 1997.

\* 10. siječanj 1998. za programe ostvarene u prosincu 1997.

Za zahtjeve koji stignu nakon propisanih rokova, te s nepotpunom nepotpisanom
i neovjerenom dokumentacijom, ne može se ostvariti subvencija.

Po zahtjevima za subvenciju za programe koji neće odgovarati prijavljenim
elementima (osnovni sadržaj, trajanje, itinerer, cijena) neće se moći ostvariti
subvencija.

Izvođenje programa "HRVATSKA BAŠTINA", kao i dokumentacija
podnesneih zahtjeva podliježe nadzoru Turističke inspekcije Republike Hrvatske.

U slučaju spora nadležan je arbitražni sud u Zagrebu.

Klasa: 421-03/97-01/05

Urbroj: 529-03/97-3 Ministar

Zagreb, 2. svibnja 1997.

mr. Niko Bulić

![](dodatni/368421.gif)
![](dodatni/368422.gif)

Naputak, NN 49/1997-716
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)